## Kaposvár Megyei Jogú Város

## Német Nemzetiségi Önkormányzat Elnöke

## ELŐTERJESZTÉS

**Kaposvár Megyei Jogú Város Német Nemzetiségi Önkormányzat 2016. évi 7/2016. (II.16.) költségvetési határozatának módosításáról**

A Német Nemzetiségi Önkormányzat 2016. évi módosított költségvetésének főösszege mind a bevételek, mind a kiadások esetében 4.287 eFt-ban került elfogadásra.

A nemzetiségi önkormányzat 2016. november 29-én megtartott ülésén az alábbiakról határozott:

A 86/2016 (XI.29.) számú határozatában az adventi délutánhoz kapcsolódó szervezési kiadásokra 10e Ft (8eFt+ÁFA) költséget biztosított a működési kiadásokból az üzemeltetési anyagok előirányzatából történő átcsoportosítással.

A 87/2016 (XI.29.) számú határozatában úgy határozott, hogy az internet- és telefonszolgáltatásra elkülönített 220e Ft-ot nem használja fel a szolgáltatás megrendelésére, hanem a fenti célra elkülönített 220e Ft-ból 200e Ft-ot (157 eFt+ÁFA) átcsoportosít a vasútállomásnál elhelyezendő emléktáblához kapcsolódó kiadásokra (beruházásra).

A nemzetiségi önkormányzat 2016. december 29-én 100.000.-Ft céltámogatást kapott a Somogy Megyei Német Nemzetiségi Önkormányzattól Kaposváron a német kitelepítés emlékére történő emlékoszlop készítésének és állításának költségeire, valamint 50 eFt-ot (39e+ÁFA) múzeumi belépőjegyek költségeire.

A Német Nemzetiségi Önkormányzat egyéb működési bevétele 2 eFt-tal nőtt, mely a NAV felé fizetendő adóterhek ezer forintra történő kerekítési különbözetéből adódik. Ugyanezen összeggel a kiadási előirányzaton belül az egyéb dologi kiadások összege növekszik. Ezzel a Német Nemzetiségi Önkormányzat bevételi és kiadási előirányzata 4.439 eFt-ra módosul az 1. számú melléklet szerinti bontásban.

**Kaposvár, 2017. január 24.**

**Knollné Hidasy Erzsébet**

**elnök**

**HATÁROZATI JAVASLATOK:**

1. Kaposvár Megyei Jogú Város Német Nemzetiségi Önkormányzata képviselőtestülete megtárgyalta a nemzetiségi önkormányzat 32/2016. (IV. 19.), 45/2016 (V.31), 62/2016 (IX.13.), 81/2016 (XI.29.)számú határozatokkal módosított 2016. évi 7/2016.(II. 16.) számúköltségvetési határozatának módosításáról szóló előterjesztést és úgy határozott, hogy tárgyévi bevételeit és kiadásait 4.439 eFt-ra módosítja az 1. számú melléklet szerinti bontásban.

Felelős: Knollné Hidasy Erzsébet elnök

Közreműködik: Molnár György gazdasági igazgató

Határidő: 2017. február 28.